สวัสดีค่ะ พอดีหนูเคยเป็นเมนตอนอายุ8ขวบ แต่ตอนนี้20ปีแล้ว ประจำเดือนรอบนี้มาน้อยมากค่ะ มาแค่2วันเอง แถมเลือดออกน้อยอีก หนูกลัวว่าแบบนี้จะเข้าสู่ช่วงหมดประจำเดือนก่อนวัยอันควรมั้ยคะ ไม่เคยกินยาคุมและไม่เคยมีเพศสัมพันธ์ค่ะ
สวัสดีค่ะ การเริ่มมีประจำเดือนในวัยรุ่นเพศหญิงนั้น มักจะเริ่มมีเมื่ออายุประมา 9-14 ปี โดยการมีประจำเดือนมาก่อนกำหนดนั้น อาจมีความผิดปกติต่างๆเช่น การมีฮอร์โมนเพศที่ถูกสร้างขึ้นมาผิดปกติจากสาเหตุใดๆเช่นเนื้องอกที่สร้างฮอร์โมนในร่างกาย หรือการได้รับฮอร์โมนเพศจากภายนอกเข้าไป หรือในบางคนก็อาจไม่ได้มีความผิดปกติอะไรที่ชัดเจนการมีประจำเดือนมาก่อนกำหนดนั้น เกิดจากความผิดปกติต่างๆดังกล่าวไป และไม่ได้ทำให้ประจำเดือนหมดก่อนกำหนดหรือก่อนวัยอันควร โดยหากอายุแค่ 20 ปี จะไม่มีภาวะประจำเดือนหมดอย่างถาวรเกิดขึ้น ยกเว้นว่ามีความผิดปกติทางร่างกายเช่นถูกตัดรังไข่ออกไป หรือเกิดการตั้งครรภ์การที่ประจำเดือนมาน้อยอาจมีสาเหตุอื่นๆเช่นมีภาวะผนังมดลูกบาง เป็นเลือดที่ออกจากสาเหตุที่ทำให้เข้าใจผิดว่าเป็นประจำเดือน หากประจำเดือนมาไม่ตรงตามรอบ คือออกผิดปกติระหว่างรอบเดือน ควรไปพบแพทย์เพื่อตรวจเพิ่มเติมต่อไป